രാത്രിപൂട്ടിട്ട് റെയില്വേ ഗേറ്റുകള് സ്വന്തം ലേഖകന് കോഴിക്കോട് ജീവനക്കാരില്ലാത്തതിന്റെ പേരില് രാത്രികാലത്ത് അടച്ചിടുന്ന റെയില്വേ ഗേറ്റുകള് ഇനിയും തുറന്നില്ല. കോഴിക്കോട് നഗരത്തിലെ രണ്ടാംഗേറ്റ്, നാലാംഗേറ്റ്, വെസ്റ്റ്ഹില് കോയ ഗേറ്റ്, എലത്തൂര് ഗേറ്റ് എന്നിവക്കാണ് രാത്രി പത്തോടെ പൂട്ടുവീഴുന്നത്. പ്രദേശവാസികള്ക്ക് പ്രയാസമുണ്ടാക്കുന്ന തീരുമാനം പിന്വലിക്കുമെന്ന് റെയില്വേ അറിയിച്ചിരുന്നെങ്കിലും നടപടിയുണ്ടായിട്ടില്ല. റെയില്വേ ഗേറ്റുകള് അടയ്ക്കാനും തുറക്കാനുമായി കരാര് തൊഴിലാളികളെയായിരുന്നു റെയില്വേ ഉപയോഗിച്ചിരുന്നത്. ജൂണോടെ കരാര് കാലാവധി കഴിഞ്ഞതോടെയാണ് പ്രതിസന്ധി രൂക്ഷമായത്. ഓരോ ഗേറ്റിലും രണ്ടുപേര്ക്കായിരുന്നു ചുമതല. മൂന്ന് പേര് കരാര് കാലാവധി കഴിഞ്ഞ് പോയതോടെ ജോലിക്ക് ആളില്ലാതായി. ഇതോടെ രാത്രി ഗേറ്റ് അടച്ചിടുക എന്ന തീരുമാനത്തിലേക്ക് അധികൃതര് എത്തി . രാത്രി 10 മുതല് രാവിലെ ആറ് വരെ ഗേറ്റ് പൂട്ടിയിടുന്നത് നിരവധിയാളുകളെ പ്രയാസത്തിലാക്കുന്നുണ്ട്. അത്യാവശ്യ യാത്രക്കായി എത്തുന്നവര്ക്ക് പ്ലാറ്റ്ഫോമില് ഡ്യൂട്ടിയിലുള്ള ജീവനക്കാരന് ഗേറ്റ് തുറന്ന് നല്കുമെന്നാണ് റെയില്വേ അധികൃതരുടെ വാദം. എന്നാല് ഇത് പ്രായോഗികമല്ല. ആശുപത്രി ആവശ്യങ്ങളും മറ്റുമായി പോകുന്നവരാണ് ഏറെ പ്രതിസന്ധിയിലാകുന്നത്.എലത്തൂരിലെ ഗേറ്റ് അടച്ചാല് ഗ്രാമം ഒറ്റപ്പെട്ടുപോകുമെന്ന് നാട്ടുകാര് പറയുന്നു. ജനപ്രതിനിധികളടക്കം ഇടപെട്ടതോടെ ഗേറ്റ് അടച്ചിടുന്നത് ഒഴിവാക്കാന് നടപടി സ്വീകരിക്കുമെന്ന് റെയില്വേ ഉറപ്പ് നല്കിയിരുന്നു. ദിവസങ്ങള് കഴിഞ്ഞിട്ടും നടപടിയുണ്ടാകാത്തതിന്റെ പ്രതിഷേധത്തിലാണ് നാട്ടുകാരും നഗരവാസികളും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വിശന്നിരിക്കേണ്ട കൊച്ചിയില് 10 രൂപയ്ക്ക് ഉച്ചഭക്ഷണം വരയിലേക്ക് ആകര്ഷിച്ചത് ചങ്ങമ്ബുഴയുടെ ഴ ശബരി പാത സ്ഥലമെടുപ്പ് വേഗത്തിലാക്കാന് മുഖ്യമന്ത്രിക്ക് നിവേദനം നല്കി നവരാത്രിക്ക് നിറംപകരാന് ബൊമ്മക്കൊലു പ്ലാറ്റ്ഫോം ടിക്കറ്റ് നിരക്ക് 50 രൂപയാക്കി റെയില്വേ യാത്ര ചെയ്യാം ടിക്കറ്റെടുത്ത് കൂടുതല് ട്രെയിന് ഇന്നുമുതല്